# **DECIZIA ETAPEI DE ÎNCADRARE**

## NR. PROIECT din 10.04.2019.

Ca urmare a solicitării de emitere a acordului de mediu adresate de **COMUNA CORUND**, cu sediul în com. Corund, nr. 589, jud. Harghita, înregistrată la APM Harghita cu nr. 1210/06.02.2019, completată sub nr. 2976/22.03.2019, nr. 2968/22.03.2019, nr. 3024/25.03.2019, nr. 3200/27.03.2019, nr. 3258/28.03.2019, nr. 3714/08.04.2019 în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 02.04.2019, că proiectul **, “ Asfaltarea străzilor din comuna Corund, județul Harghita”** propus a fi amplasat în intravilanul comunei Corund, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Prin prezentul proiect se propune aplicarea unui nou covor asfaltic (strat de uzura), pe drumurile asfaltate în anul 2011, aflate domeniul public al comunei Corund, și prelungirea drumului modernizat – a covorului asfaltic în strazile str. Nou și str. Szolomal accestea fiind cuprinse in inventarul bunurilor publice ale beneficiarului. Nu se va realiza nici o intervenție asupra podurilor, cursurilor de apă, drumurile vor fii reabilitate prin aplicarea unui nou strat de asfalt pe stratul existent, totdata vor fii asfaltate și acostamentele aferente drumurilor în vedere închiderii suprafețelor cu șanturile betonate existente.

**Caracteristicile proiectului:**

Lungimea totala proiectata este de L= 10,257 km.

***Caracteristici geometrice***

***1) In plan*** s-a urmărit menținerea amplasamentelor inițiale ale străzilor, singurele modificări constând în mărirea, după caz, a razelor de racordare a străzilor la intersecțiile acestora între ele, la intersecțiile cu DN13A și la intersecțiile cu accesele și drumurile laterale, doar în măsura în care limitele de proprietate și rețelele existente adiacente au permis aceste modificari, astfel încât să se evite afectarea lor.

În condițiile descrise mai sus, la intersecțiile cu DN13A s-a urmărit, pe cât posibil, realizarea unor racordari ale străzilor cu raze de minim 6m.

Razele minime ale axelor străzilor sunt aceleași, acestea variind între 13m (excepţional 8m) până la 400m.

***2) In profil longitudinal*** s-a urmărit conducerea liniei roșii cu o cotă de lucru medii de 4cm, corespunzatoare grosimii stratului de uzură, menținându- se, pe cât posibil, panourile inițiale.

În aceste condiții, străzile prezintă aceleași declivităţi maxime ce variază de la 1% până la 14.5%.

***3) în profil transversal***, lăţimea platformei se va adapta la şanţurile și rigolele pereate existente, precum și la limitele de proprietate. Astfel, se recomandă folosirea urmatoarelor lăţimi.

**1. pe străzile cu 2 benzi de circulaţie**

partea carosabilă de **L = 5.50 m**

acostamente de **L minimă = 0.50 m/ 0.75 m**

(excepţional 0,375m pentru încadrarea între şanţurile pereate existente)

**2. pe străzile cu 1 bandă de circulaţie**

partea carosabilă de **L = 2.75 m - 5.00 m**

acostamente de **L minimă = 0.375 m/ 0.50 m.**

***Lucrări proiectate***

***1* Terasamente** pentru realizarea fundaţiei drumurilor pe suprafeţele neasfaltate **– se va aplica numai în străzile str. Nou și str. Szolomal;**

***2* Sistem rutier** elastic, acesta presupunând **consolidarea întregii platforme**, astfel:

*(I) Parte carosabilă*

(A) Parte carosabilă cu îmbrăcăminte existentă asfaltată

1. Strat de uzură din BA 16 (EB 16 rul 50/70, conform SR EN 13108/1) de 4 cm grosime

(B) Parte carosabilă cu îmbrăcăminte existentă pietruită **– se va aplica numai în străzile str. Nou și str. Szolomal;**

1. Strat de uzură din BA 16 (EB 16 rul 50/70, conform SR EN 13108/1) de 4 cm grosime

2. Strat de legătură din BAD 22.4 (EB 22.4 leg 50/70, conform SR EN 13108/1) de 5 cm grosime

3. Strat de bază din piatră spartă amestec optimal 0-63 de 15 cm grosime

(C) Parte carosabilă din pământ

1. Strat de uzură din BA 16 (EB 16 rul 50/70, conform SR EN 13108/1) de 4 cm grosime

2. Strat de legătură din BAD 22.4 (EB 22.4 leg 50/70, conform SR EN 13108/1) de 5 cm grosime

3. Strat de bază din piatră spartă amestec optimal 0-63 de 15 cm grosime

4. Strat de fundaţie din balast de 30 cm grosime

*(II) Acostamente*

1. Strat de uzură din BA 16 (EB 16 rul 50/70, conform SR EN 13108/1) de 4 cm grosime

2. Strat de legătură din BAD 22.4 (EB 22.4 leg 50/70, conform SR EN 13108/1) de 5 cm grosime

3. Strat de bază din piatră spartă amestec optimal 0-63 de 30 cm grosime

*(III) Borduri de încadrare a părţii carosabile*, pe tronsoanele de drumuri unde limitele de proprietate nu permit amplasarea şanţurilor şi rigolelor;

***3* Lucrări de scurgere a apelor**, pentru colectarea si evacuarea apelor pluviale pe tronsoanele de drumuri (se va aplica numai în străzile str. Nou și str. Szolomal), pe care nu există şanţuri sau rigole consolidate, proiectarea lor se va face in conformitate cu situaţia existentă, conform STAS 10796/1-77, STAS 10796/2-79 si STAS 10796/3-88, prevăzându-se

3.1. şanturi pereate din beton;

3.2. rigole carosabile din beton armat;

3.3. ridicarea la nivel a capacelor căminelor de vizitare a rețelelor de apă și canalizare.

***4* Semnalizare rutieră**,pentru siguranţa circulaţiei rutiere, prevăzându-se

4.1. indicatoare de circulaţie (la racordarea la DN) si

4.2. marcajele rutiere

***5* Amenajarea intersecţiilor cu drumul national DN13A**, pe lungimea de 25m din marginea părții carosabile acestuia, în lungul străzilor proiectate, cu același sistem rutier ca al drumului național.

***6* Amenajarea intersecţiilor cu accesele şi drumurile laterale**, ce presupune

6.1. Amenajarea intersecţiilor cu accesele în curţi, ce presupune consolidarea acestora prin asfaltare.

6.2. Amenajarea intersecţiilor cu căile de acces laterale, ce presupune presupune realizarea unui sistem rutier cu îmbrăcăminte modernă pe lungimea de L=10m.

6.3. Amenajarea intersecţiilor cu drumurile laterale, ce presupune presupune realizarea unui sistem rutier cu îmbrăcăminte modernă pe lungimea de L=10m.

***b) cumularea cu alte proiecte existente și/sau aprobate:*** - Nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):*

Pentru protecţia apelor se vor lua următoarele măsuri:

* depozitele de excedent de volum de săpătură se vor amplasa în afara zonelor de viitură, excluzându-se posibilitatea antrenării lor;
* săpăturile pentru fundaţia lucrărilor se vor executa, ţinând seama ca materialul rezultat să fie evacuat de la început în afara secţiunii de scurgere a apei, fără să fie depozitat temporar în secţiunea de scurgere;

1. **Amplasarea proiectului**

**a) utilizarea actuală și aprobată a terenului:** : teren în intravilanul comunei Corund în proprietate publică *conform Certificatului de urbanism nr. 162/26.11.2018 emis de Primăria Comunei Corund.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află la o distanță de 2 km față de situl Natura 2000: -* ***ROSPA0028 – Dealurile Târnavelor și Valea Nirajului*** *sit de importanță comunitară, declarate prin Ordinul MMDD nr. 1964/2007, modificată prin Ordinul MMP nr. 2387/2011.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului comunei Corund, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István